अहिले रेलबारेको चर्चामा विशेषगरी दुईदेखि पाँच हजार किलोमिटर रेलमार्ग निर्माण गर्ने विषय घोषणापत्रहरू र उच्च राजनीतिक नेतृत्वको भाषणमा भेटिन्छन् । जुन सुन्दर सपना लाग्छन् । ती आफैँमा नराम्रा होइनन् । तर, सबै यातायातका प्रणालीलाई उत्तिकै प्राथमिकता दिन सकिँदैन । यसकारण प्राथमिकता तोक्नु आवश्यक छ । सबै प्रकारका यातायात प्रणाली सम्भाव्य पनि हुँदैनन् । यसकारण सपना बन्नु वा देख्नु गलत होइन । हामी चुकिरहेको ठाउँ भनेको हाम्रा प्राथमिकता के हुन् भनेर छुट्याउन नसक्नु हो । सबै गर्नेभन्दा पनि एक–अर्कोमा समन्वयात्मक तरिकाले अघि बढ्नुपर्‍यो।
